pythainlp/thai_wikipedia_clean_20230101 huggingface dataset:
ศรีมริอัมมันมนเทียร  เป็นโบสถ์พราหมณ์ที่เก่าแก่ที่สุดในประเทศสิงคโปร์ สร้างด้วยสถาปัตยกรรมทราวิฑ ตั้งอยู่บนถนนเซาธ์บริจด์ ในย่านไชน่าทาวน์ของสิงคโปร์ซิตี
นารายณะ ปิลไล ก่อตั้งเทวสถานนี้ขึ้นในปี ค.ศ. 1827 ราว 8 ปีหลังบริษัทอินเดียตะวันออกก่อตั้งขึ้นในสิงคโปร์ ปิลไลในขณะนั้นเป็นข้าราชการจากปีนังผู้เดินทางมาถึงสิงคโปร์พร้อมกับเซอร์โทมัส สแตมฟอร์ด แรฟเฟิลส์ ในปี ค.ศ. 1819 ปิลไลได้ก่อตั้งบริษัทก่อสร้างแห่งแรกขึ้นในสิงคโปร์และเข้าร่วมวงการธุรกิจเกี่ยวกับผ้า เขาจึงใช้เวลาไม่นานในการก่อร่างสร้างตัวขึ้นเป็นผู้นำของชุมชนอินเดียในสิงคโปร์
คิโล่ กรีกโล่
อมิว ดีเมสเทส
พระแม่มาริอัมมัน
นีคอลา กรูเอฟสกี
โบริส ไทกอสสกี
เจซดีมีร์ บอลแดนสกี
ยอร์ช อิวานอฟ
รามิโล่ ชเคนิสสกา
รายชื่อแหล่งมรดกโลกในสาธารณรัฐมาซิโดเนีย
สถาปัตยกรรมบาหลี
สถาปัตยกรรมบาหลี เป็นสถาปัตยกรรมพื้นถิ่นของชาวบาหลีซึ่งพบได้ทั่วไปบนเกาะบาหลี ประเทศอินโดนีเซีย ที่มีความเก่าแก่หลายศตวรรษ ได้รับอิทธิพลจากวัฒนธรรมบาหลี โดยเฉพาะศาสนาฮินดูแบบบาหลี แนวคิดจากเกาะชวา และความเชื่อพื้นเมืองของชาวบาหลีดั้งเดิม ตัวอย่างที่สำคัญ เช่น รูมะฮ์อาดัต (บ้านพื้นเมือง) ที่เรียกว่า บ้านพื้นเมืองบาหลี, ปูรา (โบสถ์พราหมณ์แบบบาหลี) เป็นต้น
ในปัจจุบัน สถาปัตยกรรมบาหลีแบบร่วมสมัย พบได้ทั่วไปในสถาปัตยกรรมแบบเมืองร้อนเอเชีย (Asian tropical architecture) กล่าวคือลักษณะทั่วไปที่พบในการก่อสร้างสถานพักตากอากาศและโรงแรมริมชายหาดและทะเล เนื่องมาจากธุรกิจการท่องเที่ยวบนเกาะบาหลีที่กำลังเติบโตอย่างรวดเร็ว ทำให้ความต้องการบ้าน กระท่อม วิลลา และโรงแรมแบบสถาปัตยกรรมบาหลีสูงขึ้นมาก และทำให้สถาปัตยกรรมแบบบาหลียังคงได้รับความนิยมและมีการรักษาไว้อย่างดีพอควร
กองพลน้อยทหารราบยานเกราะที่ 1 (มาซิโดเนีย)
กองทัพนอร์ทมาซิโดเนีย
กองกำลังสำรองทางทหาร (มาซิโดเนีย)
กองทัพอากาศมาซิโดเนีย
กองกำลังพิเศษมาซิโดเนีย
เดเนส นาด มาเคดอนียา
พระยาราชาเศรษฐี (เฉิน เหลียน)
พระยาราชาเศรษฐี นามว่า ตั้ง เลี้ยง (陳聯 แต้จิ๋ว: ting5 liêng5) หรือ เฉิน เหลียน (พินอิน: Chén Lián) หรือ เจิ่น เลียน ( ตามเอกสารเวียดนาม) หรือเจ้าขรัวเหลียน (昭科聯) หรือพระยาราชาเศรษฐีจีน เป็นเจ้าเมืองบันทายมาศห่าเตียน ซึ่งได้รับการแต่งตั้งจากสมเด็จพระเจ้าตากสินเมื่อปีพ.ศ. 2314 ในสงครามสยาม-เวียดนาม พ.ศ. 2314 เดิมดำรงตำแหน่งเป็นพระยาพิพิธผู้ว่าราชการที่โกษา
นิธิ เอียวศรีวงศ์ เสนอว่าพระยาพิพิธคือ"ขุนพิพิธวาที" ซึ่งเข้าร่วมกับกองกำลังของพระยาตากเมื่อตีฝ่าวงล้อมทัพพม่าออกจากกรุงศรีอยุธยา เมื่อขุนรามหมื่นซ่องยกกำลังเข้าโจมตีพระยาตากที่เมืองระยอง ปรากฏ"หลวงพิพิธ"เป็นหนึ่งในผู้บัญชาการทหารจีน "แลทหารจีนนั้นคือหลวงพิพิธ หลวงพิชัย ขุนจ่าเมือง เสือร้าย หมื่นท่อง หลวงพรหม..."
ยูมิโอะ ซากูราอิ (Yumio Sakurai) เสนอว่า พระยาพิพิธนั้น เดิมเป็นพ่อค้าชาวจีนแต้จิ๋วชื่อว่าเฉิน ไท่ (陳太 พินอิน: Chén Tài) หรือเจิ่น ท้าย (Trần Thái) ตามเอกสารเวียดนามที่ระบุว่า เฉินไท่เป็นพ่อค้าชาวจีนแต้จิ๋ว รวบรวมกำลังพลที่เขาบัคมาเพื่อเข้าโจมตีเมืองห่าเตียน หมัก เทียน ติ๊อ (Mạc Thiên Tứ) เจ้าเมืองบันทายมาศห่าเตียนสามารถส่งทัพออกไปปราบเฉินไท่ได้สำเร็จ เป็นเหตุให้เฉินไท่หลบหนีไปยังเมืองจันทบุรีและไปสยามในที่สุด เดอเฟลส์ (de Fels) สันนิษฐานว่า เฉิ่นไท่ได้เข้าสวามิภักดิ์ต่อพระยาตากที่เมืองตราดในนามว่า"จีนเจียม"
ในเดือนตุลาคมพ.ศ. 2310 พระยาตากยกทัพเรือจากเมืองจันทบุรีเข้ามาที่ปากแม่น้ำเจ้าพระยา เพื่อเข้าโจมตีเมืองธนบุรีและต่อไปโจมตีค่ายโพธิ์สามต้นของพม่า โดยมีพระยาพิพิธ (ตั้ง เลี้ยง) และพระยาพิชัย (พระยาพิชัยราชา) เป็นทัพหน้า สามารถเอาชนะสุกี้พระนายกอง ยึดค่ายโพธิ์สามต้นได้สำเร็จ ต่อมาเมื่อพระยาตากขึ้นครองราชสมบัติเป็นสมเด็จพระเจ้าตากสินฯ ผู้ดำรงตำแหน่งว่าที่พระคลังในช่วงปีแรกของรัชกาลคือพระยาพิพัฒโกษา หรือ พระยาพิพิธโกษา (Pia Pipit Kosa ดังปรากฏในจดหมายที่ส่งไปยังทางการฮอลันดาที่เมืองบัตตาเวียในเดือนมกราคมพ.ศ. 2312) สมเด็จพระเจ้าตากสินทรงแต่งตั้งให้พระยาพิพิธ (ตั้ง เลี้ยง) ให้ได้ว่าที่โกษาธิบดี เดอเฟลส์สันนิษฐานว่า พระยาพิพิธนั้นคำรงตำแหน่งเป็น"พระยาพิพิธโภคากร" เจ้าเมืองตราด เมื่อทางการจีนเมืองกวางตุ้งส่งขุนนางลงมาสืบเหตุการณ์ที่เมืองบันทายมาศในพ.ศ. 2311 ปรากฏชื่อ"เฉินเหลียน"เป็นหนึ่งในคณะผู้ติดตามของพระยาตาก
ในพ.ศ. 2312 สมเด็จพระเจ้าตากสินมีพระราชโองการให้พระยาโกษาธิบดี (ตั้ง เลี้ยง) ยกทัพเข้าตีเมืองกัมพูชาทางปราจีนบุรี พระยาโกษาสามารถเข้ายึดเมืองพระตะบองได้แต่มีเหตุให้ต้องถอยและเลิกทัพไปในที่สุด เอกสารเวียดนามระบุว่า ในพ.ศ. 2312 หมักเทียนตื๊อเจ้าเมืองห่าเตียนส่งทัพเข้ามาโจมตีเมืองจันทบุรี แม่ทัพฝ่ายสยามที่ป้องกันเมืองจันทบุรีในเวลานั้นชื่อว่าเจิ่นไล (Trần Lai) ซึ่งยูมิโอะ ซากูราอิ สันนิษฐานว่าเจิ่นไลนี้คือคนคนเดียวกับเฉินเหลียนและเฉินไท่
ในพ.ศ. 2314 สมเด็จพระเจ้าตากสินมีพระราชโองการให้แต่งทัพเรือเข้าโจมตีเมืองบันทายมาศห่าเตียน สมเด็จพระเจ้าตากสินเสด็จนำทัพเรือด้วยพระองค์เองโดยมีพระยาพิพิธหรือพระยาโกษาธิบดีเป็นแม่ทัพเรือ และพระยาพิชัยไอศวรรย์ (หยาง จิ้นจง) 楊進宗 Yáng Jìnzōng) เป็นทัพหน้า เมื่อทัพเรือหลวงเสด็จถึงจันทบุรี มีพระราชโองการให้พระยาพิพิธ (ตั้ง เลี้ยง) ยกทัพล่วงหน้าไปโจมตีเมืองกำปงโสมจนสำเร็จเสียก่อน จากนั้นจึงยกทัพเข้าโจมตีเมืองบันทายมาศ ฝ่ายสยามเข้ายึดเมืองบันทายมาศได้สำเร็จในเดือนพฤศจิกายน พ.ศ. 2314 หมักเทียนตื๊อเจ้าเมืองห่าเตียนหลบหนีไป สมเด็จพระเจ้าตากสินทรงแต่งตั้งให้พระยาพิพิธ (ตั้ง เลี้ยง) ผู้ว่าราชการที่โกษาธิบดี ขึ้นเป็นพระยาราชาเศรษฐีเจ้าเมืองบันทายมาศคนใหม่ แล้วให้พระยาพิชัยไอศวรรย์ (หยาง จิ้นจง) มาว่าราชการที่โกษาธิบดีแทนที่ นับจากนั้นมา พระยาราชาเศรษฐี (ตั้ง เลี้ยง) จึงได้รับสมยาว่า "พระยาราชาเศรษฐีจีน" ในขณะที่หมัก เทียน ตื๊อ อดีตเจ้าเมืองบันทายมาศ ได้รับสมญาว่า "พระยาราชาเศรษฐีญวน"
ในปีต่อมาพ.ศ. 2315 หมัก เทียน ตื๊อ อดีตเจ้าเมืองบันทายมาศ ได้ส่งหนังสือไปแจ้งราชสำนักจีนใจความว่า "ปีที่แล้วเจิ้งสิ้นยกทัพเรือมาเป็นจำนวนประมาณหมื่นคน มีเฉิน เหลียน เป็นแม่ทัพเรือ และผู้คุมเครื่องบรรณาการหยางจิ้นจงเป็นแม่ทัพหน้า" เอกสารเวียดนามระบุว่า "หลังจากปราบเมืองนครได้สำเร็จแล้ว ฟี้ยาตันนำกำลังทหารจำนวนสองพันคนมารุกรานห่าเตียน โดยมีเจิ่นท้ายแห่งเขาบัคมาเป็นผู้นำทาง"
หลังจากที่พระยาราชาเศรษฐีจีนครองเมืองบันทายมาศได้ประมาณแปดเดีอน ฝ่ายเวียดนามเจ้าญวนใต้เหงียน ฟุก ถ่วน (Nguyễn Phúc Thuần) ส่งทัพญวนเข้ามาโจมตีเพื่อยึดเมืองบันทายมาศคืนในเดือนกรกฎาคม พ.ศ. 2315 ฝ่ายพระยาราชาเศรษฐีจีนไม่ทันตั้งตัวจึงเสียเมืองบันทายมาศให้แก่ญวน พระยาราชาเศรษฐี (ตั้ง เลี้ยง) ไปตั้งหลักที่เมืองกำปอดได้รับความช่วยเหลือจากพระยาปังลิมาเจ้าเมืองกำปอดจึงสามารถยกทัพมาซุ่มโจมตียึดเมืองบันทายมาศคืนจากญวนได้ในสามวัน ปีต่อมาพ.ศ. 2316 สมเด็จพระเจ้าตากสินทรงตัดสินพระทัยว่า เมืองบันทายมาศนั้นรักษาไว้ได้ยาก จึงมีพระราชโองการให้พระยาราชาเศรษฐีถอยทัพออกมาจากบันทายมาศ พระยาราชาเศรษฐีจึงกวาดต้อนชาวเมืองบันทายมาศลงเรือใหญ่น้อยกลับเข้ามาที่กรุงธนบุรี
หลังจากที่ถอยทัพกลับมาจากเมืองบันทายมาศห่าเตียนแล้ว พระยาราชาเศรษฐี (ตั้ง เลี้ยง) ยังคงดำรงราชทินนามเดิมต่อไปในฐานผู้บัญชาการกองทหารจีน ในสงครามบางแก้วพ.ศ. 2318 สมเด็จพระเจ้าตากสินมีพระราชโองการให้พระยาราชาเศรษฐีและพระเจ้าลูกเธอพระองค์เจ้าจุ้ยอยู่รักษาค่ายเมืองราชบุรีเพื่อป้องกันการรุกรานของพม่าจากเมืองทวาย ในปีเดียวกันสงครามอะแซหวุ่นกี้ สมเด็จพระเจ้าตากสินเสด็จยกทัพขึ้นไปเมืองพิษณุโลก ทรงให้พระยาราชาเศรษฐี (ตั้ง เลี้ยง) นำกองทัพจีนอยู่รักษาเส้นทางเสบียงที่เมืองนครสวรรค์ ในช่วงปลายยุคสมัยกรุงธนบุรี พระยาราชาเศรษฐีจีนมีบทบาทเป็นหัวหน้าชุมชนชาวจีนแต้จิ๋ว ซึ่งอาศัยอยู่บริเวณที่ลุ่มฝั่งตะวันออกของแม่น้ำเจ้าพระยาตรงข้ามกับกรุงธนบุรี เมื่อพระบาทสมเด็จพระพุทธยอดฟ้าจุฬาโลกทรงสร้างเมืองกรุงเทพพระนครเป็นราชธานีในพ.ศ. 2325 ทรงให้พระยาราชาเศรษฐี (ตั้ง เลี้ยง) นำการย้ายชาวจีนไปตั้งบ้านเรือนใหม่อยู่ที่ตั้งแต่คลองวัดสามปลื้มไปจนถึงสำเพ็ง
มหาวิทยาลัยอะแคเดมี 92
มหาวิทยาลัย อะคาเดมี่ 92 (, ชื่อย่อ: UA92) สถาบันการศึกษาขั้นสูง/มหาวิทยาลัยใน ตั้งอยู่ใน ประเทศอังกฤษ
มหาวิทยาลัย อะคาเดมี่ 92 ถูกประกาศขึ้นเมื่อ กันยายน พ.ศ. 2560 โดยมหาวิทยาลัยได้เป็นพันธมิตรร่วมกับ มหาวิทยาลัยแลงคาสเตอร์ และ สภาเมืองแทร็ฟฟอร์ด และมีงบประมาณเริ่มต้น 15 ล้านปอนด์
ชื่อของมหาวิทยาลัยมาจากอดีตนักเตะของ แมนเชสเตอร์ยูไนเต็ด ที่คว้าแชมป์ เอฟเอ ยูธ คัพ เมื่อ พ.ศ. 2535 ซึ่งเป็นผู้ก่อตั้งมหาวิทยาลัยอาทิ แกรี เนวิล, ฟิล เนวิล, ไรอัน กิ๊กส์, นิกกี บัตต์ และ พอล สโกลส์
สายัณห์ คำทิพย์โพธิ์ทอง
สายัณห์ คำทิพย์โพธิ์ทอง หรือ (สายทอง ทองเจริญ) หรือที่รู้จักในนาม "แซม ซู่ซ่าส์ วงการันตี" เกิด 1 มิถุนายน พ.ศ. 2490 เป็นนักร้อง ศิลปินพื้นบ้าน (ภาคเหนือ) และเป็นนักประพันธ์เพลงลูกทุ่งคำเมือง มีชื่อเสียงจากการร้องเพลงตลกคำเมือง คู่กับ ประพันธ์ แก้วเก๋ หรือที่รู้จักในนาม "ลุงใจ" และวงการันตรี (ลุงใจ อ้ายแซม) มีผลงานเป็นที่รู้จักจากเพลง คำปันดอตคอม, ลุงใจแก้บน, แบ่งปลา, แจกผ้าห่ม, ต๋ำฮากุ๊ยลาบ, ขี้เมาบาร์เบอร์, ลักเมาน้องอ้อน, คนเฒ่าป๋าปิ้ง, ครอบครัวหูหนวก, เงินซอมอ และอีกหลายผลงานเพลง ปัจจุบันอยู่บ้านเลขที่ 22/2 หมูที่ 5 บ้านป๊อก ตำบลสะเมิงเหนือ อำเภอสะเมิง จังหวัดเชียงใหม่ จบการศึกษาชั้นมัธยมศึกษาปี่ที่ 3 (ม.ศ.3) จากโรงเรียนปัทมเวทผดุง
สายัณห์ คำทิพย์โพธิ์ทอง หรือ (สายทอง ทองเจริญ) จบการศึกษาชั้นมัธยมศึกษาปี่ที่ 3 (ม.ศ.3) จากโรงเรียนปัทมเวทผดุง อำเภอสะเมิง จังหวัดเชียงใหม่ หลังจากนั้นได้เริ่มออกหาประสบการณ์เกี่ยวกับการขับขานซอพื้นบ้าน โดยฝึกเรียนกับพ่อครูหล้า บ้านหนองก๋าย อำเภอแม่แตง จังหวัดเชียงใหม่ จากนั้นได้ไปเรียนต่อจากพี่ครูทองสุข สิงห์สา บ้านแม่หยวก อำเภอแม่ริม จังหวัดเชียงใหม่ และได้เริ่มออกหาประการณ์ด้วยการประกอบอาชีพรับงานการแสดงร้องเพลง และการขับซอพื้นบ้านเรื่อยมา จนได้รับการยอมรับจากวงการเพลงพื้นเมือง และเป็นนักประพันธ์เพลงลูกทุ่งคำเมืองให้กับ บริษัท S.N โปรโมชั่น และศิลปินเพลงลูกทุ่งคำเมืองหลายท่าน จนได้รับความนิยมแพร่หลาย ต่อมาได้ตั้งบริษัทผลิตเพลงคำเมืองชื่อ“บริษัทการันตี โปรโมชั่น” พ่อครูสายัณห์ ถือเป็นกวีพื้นบ้านล้านนาผู้มีความคิดสร้างสรรค์ สืบทอดภาษาและวรรณกรรมล้านนา อันมีคุณค่าทางศิลปะการแสดงและวรรณศิลป์ดังปรากฏในผลงานการแต่งเพลงคำเมืองล้านานา และบทซอต่างๆ ซึ่งมี เนื้อหามากด้วยคุณค่าทางวัฒนธรรม และจิตวิญญาณแห่งล้านนา มีการประยุกต์ใช้ให้เข้ากับยุคสมัย ฟังแล้วเข้าใจ ง่าย พ่อครูสายัณห์ คำทิพย์โพธิ์ทอง หรือพ่อครูสายทอง ทองเจริญ ซึ่งเป็นชื่อเรียก ที่รู้จักกันทั่วไปในกลุ่มผู้ชื่นชอบศิลปะการแสดงซอพื้นเมือง และในนามเพลงลูกทุ่งคำเมืองในชื่อ “ไอ้แซม ซู่ซ่าส์” และด้วยความคิดที่มุ่งมั่นและความหวังที่ไม่อยากให้ศิลปะพื้นบ้านลางหายไปจากแผ่นดินล้านนา เนื่องจากท่านมองว่าศิลปะแขนงนี้ต้องอยู่คู่กับ วัฒนธรรม ประเพณี วิถีชีวิต และพระพุทธศาสนา อันเป็นสิ่งค้ำจุนจิตใจของคนในชุมชน และท้องถิ่นในล้านนา พ่อครูสายัณห์ จึงทุ่มเททั้งกายและใจ เพือให้เป็นสมบัติทางวัฒนธรรมสืบต่อให้กับเยาวชนรุ่นหลังสืบไป
ผลงานการประพันธ์เพลงลูกทุ่งคำเมือง (วงการันตี) ที่ได้รับความนิยม.
พ.ศ. 2559 รางวัลภูมิแผ่นดินปิ่นล้านนา สาขาศิลปะการแสดงและการขับขานพื้นบ้าน
ชื่อบุคคลเยอรมัน
ชื่อบุคคลในประเทศที่พูดภาษาเยอรมัน ประกอบด้วยชื่อตัว  และนามสกุล/ชื่อตระกูล
นามสกุลทั่วไป.
นามสกุลที่พบได้บ่อยที่สุดในประเทศเยอรมนี มีดังนี้:
ทั้งหมดนี้เป็นชื่ออาชีพการงาน ซึ่งนิยมใช้ในคริสต์ศตวรรษที่ 16–17 ท้ายที่สุดชื่ออาชีพการงานเหล่านี้ก็กลายมาเป็นนามสกุล
มหาวิทยาลัย อะคาเดมี่ 92
ทางหลวงท้องถิ่น นบ.ถ 2-0017
อึนเซเรกอเร
อึนเซเรกอเร  เป็นเมืองที่มีประชากรมากเป็นอันดับ 2 ของประเทศกินี รองจากเมืองหลวงของประเทศ กรุงโคนาครี ยังเป็นเมืองหลักของจังหวัดอึนเซเรกอเร อึนเซเรกอเรเป็นศูนย์กลางการค้าและเศรษฐกิจและอยู่ทางทิศตะวันออกเฉียงใต้ของโคนาครีราว 354 ไมล์ (569 กิโลเมตร)
อึนเซเรกอเรเป็นศูนย์กลางการปฏิวัติต่อฝรั่งเศสที่เข้าปกครองในปี ค.ศ. 1911 ยังเป็นที่รู้จักในฐานะเมืองตลาดและการทำแร่เงิน เมืองมีประชากร 107,329 คน ในปี ค.ศ. 1996 ได้มีการเติบโตอย่างรวดเร็วตั้งแต่สงครามกลางเมืองของเพื่อนบ้านอย่างไลบีเรีย เซียร์ราลีโอน และโกตดิวัวร์ โดยในปี ค.ศ. 2008 มีประชากรราว 300,000 คน
Nzérékoré
ซิวดัดฆัวเรซ
ซิวดัดฆัวเรซ  เป็นเมืองที่มีประชากรมากที่สุดของรัฐชิวาวา ประเทศเม็กซิโก คนพื้นเมืองเรียกสั้น ๆ ว่า ฆัวเรซ และเคยเป็นที่รู้จักในชื่อ ปาโซเดลนอร์เต (Paso del Norte หรือ Pass of the North) จนถึงปี ค.ศ. 1888 ฆัวเรซเป็นศูนย์กลางการปกครองของเทศบาลฆัวเรซที่มีประชากร 1.5 ล้านคน เมืองตั้งอยู่ริมฝั่งแม่น้ำรีโอแกรนด์ อยู่ทางใต้ของเมืองเอลแพโซ รัฐเท็กซัส ของสหรัฐ
Porto Covo
แบฌา
แบฌา  เป็นนครและเทศบาลในภูมิภาคอาเล็งแตฌู (Alentejo) ประเทศโปรตุเกส มีประชากร 35,854 คนในปี ค.ศ. 2011 มีพื้นที่ 1,146.44 ตร.กม. (442.64 ตร.ไมล์) เมื่อปี 2001 เมืองมีประชากร 21,658 คน
Beja, Portugal
กรดปาล์มิติก
ลูกนกหัดบินของเฟอร์กี
ลูกนกหัดบินของเฟอร์กี  หมายถึง กลุ่มของนักฟุตบอลดาวรุ่งที่ได้รับการจ้างจากแมนเชสเตอร์ยูไนเต็ดภายใต้การจัดการของเซอร์อเล็กซ์ เฟอร์กูสัน (เจ้าของฉายา "เฟอร์กี") ฝึกซ้อมโดยผู้ช่วยผู้จัดการทีมไบรอัน คิดด์ และผู้จัดการทีมเยาวชนเอริก แฮร์ริสัน ก่อนก้าวสู่ทีมชุดใหญ่ในช่วงคริสต์ทศวรรษ 1990
นักฟุตบอลดาวรุ่งกลุ่มนี้ได้รับการเปรียบเทียบกับบัสบีเบบส์ ซึ่งเป็นนักฟุตบอลดาวรุ่งที่ประสบความสำเร็จภายใต้การบริหารของเซอร์แมตต์ บัสบี ผู้จัดการทีมที่เป็นตำนานอีกคนหนึ่ง และผู้ช่วยผู้จัดการทีมจิมมี เมอร์ฟี ในคริสต์ทศวรรษ 1950
ฤดูพายุเฮอร์ริเคนแอตแลนติก พ.ศ. 2562
ฤดูพายุเฮอร์ริเคนแปซิฟิก พ.ศ. 2562
ฤดูพายุเฮอร์ริเคนแอตแลนติก พ.ศ. 2561
ศูนย์เฮอร์ริเคนแปซิฟิกกลาง
เปดรู ฌูนีโยร์
เปดรู บิสปู โมเรย์รา ฌูนีโยร์ (; 29 มกราคม ค.ศ. 1987 —) เป็นนักฟุตบอลชาวบราซิล ตำแหน่งกองหน้า โดยก่อนหน้านี้เขาเคยเล่นให้กับบุรีรัมย์ ยูไนเต็ด และ สมุทรปราการ ซิตี้ ในไทยลีก
ในวันที่ 16 กุมภาพันธ์ ค.ศ. 2019 เปดรูได้ย้ายมาร่วมทีมบุรีรัมย์ ยูไนเต็ด อย่างเป็นทางการ โดยเขาจะสวมเสื้อหมายเลข 77 ต่อมาในวันที่ 23 กุมภาพันธ์ ค.ศ. 2019 ไทยลีก นัดเปิดฤดูกาล 2019 เปดรูประเดิมสนามให้บุรีรัมย์นัดแรกเป็นทางการในนัดที่บุรีรัมย์เปิดบ้านเสมอกับชลบุรี 2-2 โดยเขาลงเล่นเป็นตัวสำรองแทนที่เลือง ซวน เจื่อง ในนาทีที่ 53 ต่อมาในวันที่ 17 มีนาคม ค.ศ. 2019 เปดรูทำประตูแรกในลีกในนัดที่บุรีรัมย์บุกไปชนะทรูแบงค็อก ยูไนเต็ด ที่สนามฟุตบอลธรรมศาสตร์ 1–0 ต่อมาในวันที่ 30 มีนาคม ค.ศ. 2019 เปดรูทำ 2 ประตูในลีกในนัดที่บุรีรัมย์เปิดบ้านเอาชนะสมุทรปราการ ซิตี้ ไปได้ 3–2 ต่อมาในวันที่ 28 เมษายน ค.ศ. 2019 เปดรูทำประตูที่ 4 ในลีก ช่วยให้บุรีรัมย์บุกไปเอาชนะราชบุรีที่มิตรผลสเตเดียม 2–1 ต่อมาในวันที่ 1 พฤษภาคม ค.ศ. 2019 การแข่งขันช้าง เอฟเอคัพ รอบ 64 ทีมสุดท้าย เปดรูทำประตูช่วยให้บุรีรัมย์เปิดบ้านแซงเอาชนะพีทีที ระยอง ไปได้ 3–1 ผ่านเข้าสู่รอบ 32 ทีมสุดท้ายได้สำเร็จ
ในวันที่ 7 พฤษภาคม ค.ศ. 2019 เอเอฟซีแชมเปียนส์ลีก กลุ่ม G เปดรูทำประตูในนัดที่บุรีรัมย์เปิดบ้านพ่ายแพ้ต่ออูราวะ เรดไดมอนส์ สโมสรจากญี่ปุ่น 1–2 ทำให้บุรีรัมย์ยุติเส้นทางในเอเอฟซีแชมเปียนส์ลีกที่รอบแบ่งกลุ่มแต่เพียงเท่านี้ ต่อมาในวันที่ 15 พฤษภาคม ค.ศ. 2019 การแข่งขันโตโยต้าลีกคัพ รอบ 32 ทีมสุดท้าย เปดรูทำสองประตูช่วยให้บุรีรัมย์แซงเอาชนะระยองไปได้ในช่วงต่อเวลาพิเศษ 4–1 ผ่านเข้าสู่รอบถัดไปได้สำเร็จ ต่อมาในวันที่ 29 พฤษภาคม ค.ศ. 2019 การแข่งขันไทยลีกนัดที่ 11 ของสโมสร เปดรูยิงจุดโทษพลาด ทำให้บุรีรัมย์พลาดโอกาสในการขึ้นนำ และจบลงด้วยการพ่ายแพ้ต่อชัยนาท ฮอร์นบิล ที่สนามเขาพลอง 2–1 ต่อมาในวันที่ 12 มิถุนายน ค.ศ. 2019 เปดรูทำประตูที่ 5 ในลีก ช่วยให้บุรีรัมย์เปิดบ้านเอาชนะพีทีที ระยอง ไปได้ 5–0 ต่อมาในวันที่ 16 มิถุนายน ค.ศ. 2019 เปดรูทำประตูที่ 6 ในลีก ช่วยให้บุรีรัมย์บุกไปเอาชนะการท่าเรือที่แพตสเตเดียม 3–1 กลับขึ้นเป็นจ่าฝูงไทยลีกได้สำเร็จ ต่อมาในวันที่ 19 มิถุนายน ค.ศ. 2019 การแข่งขันช้าง เอฟเอคัพ รอบ 32 ทีมสุดท้าย เปดรูทำหนึ่งประตู ช่วยให้บุรีรัมย์เปิดบ้านเอาชนะลำปางไปได้ 4–1 ผ่านเข้าสู่รอบ 16 ทีมสุดท้ายได้สำเร็จ ทว่าในสัปดาห์ถัดมา เขาแยกทางกับสโมสร
ในวันที่ 13 มกราคม ค.ศ. 2020 เปดรู ได้ย้ายไปร่วมทีมสมุทรปราการ ซิตี้
ฤดูพายุเฮอร์ริเคนแอตแลนติก พ.ศ. 2559
ฤดูพายุเฮอร์ริเคนแปซิฟิก พ.ศ. 2559
ฤดูพายุเฮอร์ริเคนแอตแลนติก พ.ศ. 2558
ฤดูพายุเฮอร์ริเคนแปซิฟิก พ.ศ. 2561
ฤดูพายุเฮอร์ริเคนแปซิฟิก พ.ศ. 2558
ฤดูพายุเฮอร์ริเคนแอตแลนติก พ.ศ. 2560
ฤดูพายุเฮอร์ริเคนแอตแลนติก พ.ศ. 2556
พายุเฮอร์ริเคนแครอล
พายุเฮอร์ริเคนไดแอน
มาซิโดเนียตอนเหนือ
ดักลาส แม็กคอนเนล
ดักลาส แม็กคอนเนล  เกิดเมื่อวันที่ 9 มิถุนายน 2436 ณ ดาร์บิเชอร์ ประเทศอังกฤษ เป็นบุตรชายของ วิลเลียม แม็กคอนเนล และ ฟรอเรนซ์ เอ็มมา บิดาของเขาทำงานเป็นเจ้าหน้าที่ในกองทัพเรือ เขามีพี่ชายฝาแฝดชื่อ จอร์จ มิลล์ แม็กคอนเนล ซึ่งพี่ชายเขาเสียชีวิตลงเมื่อปี 2451 เขาได้รับการศึกษาที่ วิทยาลัยวินเชสเตอร์ และเขาได้เล่นกีฬาฟุตบอลเมื่อปี 2453
เมื่อเขาจบออกมาจากมหาวิทยาลัยแล้ว เขาได้สอบเข้าหน่วยทหารปืนใหญ่แห่งกองทัพอังกฤษได้ 2 ปี ประดับยศร้อยตรี เขาทำหน้าที่ในสงครามโลกครั้งที่สอง ใน ปาเลสไตน์ ได้รับมอบหมายให้ปราบปรามขการประท้วงอาหรับ และ จอร์แดน ในปี 2484 ต่อมาเขาได้คุมกองกำลังทหารอังกฤษในปาเลสไตน์ และ จอร์แดน ใน เดือนกรกฏาคม 2483 จนกระทั่งได้รับยศทางทหารที่ พลตรี ก่อนจะเกษียณในปี 2490
ดักลาส แม็กคอนเนล สมรสกับ รูธ เจนเน็ต บล็อฟเฟลด มีธิดา 1 คน คือ ไดอานา ดัชเชสแห่งเวลลิงตัน
รางวัลภาพยนตร์แห่งชาติ สุพรรณหงส์ ครั้งที่ 28
รางวัลภาพยนตร์แห่งชาติ สุพรรณหงส์ ครั้งที่ 28 ประจำปี พ.ศ. 2561 เป็นการประกาศผลรางวัลสำหรับภาพยนตร์ที่ออกฉายในปี พ.ศ. 2561 จัดโดยสมาพันธ์สมาคมภาพยนตร์แห่งชาติ จัดพิธีประกาศผลรางวัลเมื่อวันเสาร์ที่ 2 มีนาคม พ.ศ. 2562 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
ข้อตกลงเปรสปา
ออปเพอร์จูนิที
ออปเพอร์จูนิที (Opportunity) หรือรู้จักกันในชื่อว่า MER-B (ยานสำรวจดาวอังคาร–บี) หรือ MER-1 เป็นโรเวอร์หุ่นยนต์ (rover - ยานลงจอดเคลื่อนที่ได้) สำรวจดาวอังคารที่ปฏิบัติหน้าที่ตั้งแต่ปี พ.ศ. 2547 ถึง พ.ศ. 2561 ปล่อยตัวในวันที่ 7 กรกฎาคม พ.ศ. 2546 เป็นส่วนหนึ่งของภารกิจยานสำรวจดาวอังคารของนาซา ยานออปเพอร์จูนิทีลงจอดที่เมริเดียนีเพลนัมเมื่อวันที่ 25 มกราคม พ.ศ. 2547 สามสัปดาห์หลังจากที่ยานคู่แฝดสปิริตแตะผิวอีกฟากของดาวเคราะห์ ยานสปิริตซึ่งวางแผนให้ทำงานได้ 90 วันดาวอังคาร (มากกว่า 90 วันโลกเล็กน้อย) ทำงานอยู่จนกระทั่งมันติดบนพื้นทรายในปี พ.ศ. 2552 และขาดการติดต่อไปในปีต่อมา ขณะที่ยานออปเพอร์จูนิทียังสามารถทำงานได้เป็นระยะเวลา 5352 วันดาวอังคารหลังจากลงจอด เกินระยะเวลาตามแผนไปถึง 14 ปี 294 วัน (ในเวลาโลก) คิดเป็น 55 เท่าของอายุขัยที่ออกแบบมา จนถึงวันที่ 10 มิถุนายน พ.ศ. 2561 การติดต่อกับยานขาดหายไปอย่างถาวรระหว่างการเกิดพายุฝุ่น ยานได้เคลื่อนที่มาแล้วเป็นระยะทาง 45.16 กิโลเมตร
ส่วนสำคัญของภารกิจประกอบด้วยภารกิจ 90 วันแรก ตามหาอุกกาบาตต่างดาว เช่น ฮีตชีลด์ร็อก ศึกษาและสำรวจหลุมอุกกาบาตวิกทอเรีย ยานรอดจากพายุฝุ่นรุนแรงต่ำ และในปี พ.ศ. 2554 ยานเคลื่อนที่ถึงหลุมอุกกาบาตเอนเดเวอร์ ซึ่งถือเป็นจุดลงจอดที่สอง
ระหว่างที่เกิดพายุฝุ่นบนดาวอังคารใน พ.ศ. 2561 ยานออปเพอร์จูนิทีขาดการติดต่อในวันที่ 10 มิถุนายน และเข้าสู่สถานะหลับลึกในวันที่ 12 มิถุนายน พ.ศ. 2561 มีการคาดหวังว่า ยานจะตื่นกลับมาเมื่อบรรยากาศสดใสขึ้น แต่ก็ไม่เกิดขึ้น คาดว่าอุปกรณ์ยานจะเสียหายอย่างหนักหรือมีฝุ่นไปปกคลุมแผงเซลล์แสงอาทิตย์ นาซาหวังที่จะติดต่อกับยานได้อีกครั้ง เมื่อมีลมพัดพาฝุ่นออกจากแผงแล้ว ในวันที่ 13 กุมภาพันธ์ พ.ศ. 2562 นาซาประกาศอย่างเป็นทางการว่าภารกิจยานออปเพอร์จูนิทีนั้นเสร็จสมบูรณ์แล้ว หลังจากที่ยานไม่ตอบรับสัญญาณที่ส่งไปเรื่อย ๆ ตั้งแต่เดือนสิงหาคม พ.ศ. 2561
กระซิบรักบันลือโลก
Prespa agreement
อัสตราฮัน
อัสตราฮัน  เป็นเมืองทางตอนใต้ของประเทศรัสเซีย และศูนย์กลางการบริหารของแคว้นอัสตราฮัน เมืองนี้ตั้งอยู่บนสองฝั่งของแม่น้ำวอลกา ใกล้กับจุดที่ไหลลงสู่ทะเลแคสเปียนที่ระดับความสูง 28 เมตร (92 ฟุต) ต่ำกว่าระดับน้ำทะเล
อัสตราฮันเป็นศูนย์กลางเศรษฐกิจและวัฒนธรรมที่เก่าแก่ที่สุดของภูมิภาควอลกาตอนล่าง อัสตราฮันมักจะถูกเรียกว่า ด่านหน้าทางใต้สุดของรัสเซีย และเมืองหลวงของแคสเปียน เมืองนี้เป็นสมาชิกของสำนักงานภูมิภาคยูเรเชียของ "นครและรัฐบาลท้องถิ่นรวม" ซึ่งเป็นองค์การระดับโลก ประชากรในอัสตราฮันมีความหลากหลายและรวมถึงหนึ่งร้อยชาติพันธุ์และสี่นิกายทางศาสนา
เมืองนี้ตั้งอยู่ทางตอนบนของดินแดนสามเหลี่ยมปากแม่น้ำวอลกา บนเกาะสิบเอ็ดเกาะแห่งแอ่งแคสเปียน ระยะทางไปยังกรุงมอสโกโดยถนนคือ 1,411 กิโลเมตร (877 ไมล์)
ไส้กรอกโบโลญญา
ไส้กรอกโบโลญญา  หรือบ้างแผลงเป็น โบโลน่า เป็นไส้กรอกชนิดหนึ่งที่ดัดแปลงมาจากมอร์ตาเดลลา ซึ่งเป็นไส้กรอกขนาดใหญ่ที่ทำจากเนื้อหมูบดละเอียด มีไขมันหมูชิ้นเล็ก ๆ ผสมอยู่ และมีต้นกำเนิดจากเมืองโบโลญญาในประเทศอิตาลี นอกจากเนื้อหมูแล้ว ไส้กรอกโบโลญญายังอาจทำจากเนื้อไก่ เนื้อไก่งวง เนื้อวัว เนื้อกวาง เนื้อสัตว์ผสม หรือโปรตีนถั่วเหลือง เครื่องปรุงรสโดยทั่วไปสำหรับไส้กรอกโบโลญญาได้แก่ พริก พริกไทย จันทน์เทศ ออลสไปซ์ เมล็ดขึ้นฉ่าย ผักชี และผลเมอร์เทิลซึ่งจะให้รสชาติที่เป็นเอกลักษณ์เช่นเดียวกับในมอร์ตาเดลลา ข้อบังคับของรัฐบาลสหรัฐกำหนดว่า ไส้กรอกโบโลญญาอเมริกันต้องทำจากเนื้อที่บดจนเนียนละเอียด และปราศจากชิ้นไขมันที่มองเห็นได้
แคว้นแทบง
ตำบลหัวทุ่ง (อำเภอลอง)
จากการศึกษาตำนานวัดศรีดอนคำ วัดไฮสร้อย พงศาวดารฉบับของล้านนาเชียงแสน และการเล่าสืบต่อกันมาจึงแน่ใจว่า เขตตำบลหัวทุ่ง โดยเฉพาะบ้านแม่ลองเป็นเส้นทางเดินทัพผ่านกิ่วฤๅษีที่จะไปเหนือหรือลงใต้สู่เมืองหลวงสุโขทัย อยุธยา และกรุงเทพ ฯ ผู้คนที่กวาดต้อนทั้งชาวลานนา แม้กระทั่งชาวพม่าเชื้อสายกระเหรี่ยง ก็มาตั้งถิ่นฐาน เช่น บ้านค้างตะนะ บ้านแม่รัง บ้านแม่ลอง บ้านนาตุ้ม (2 หมู่) บ้านนาอุ่นน่อง บ้านหัวทุ่ง (เดิม คือบ้านนาหมาโก้ง) บ้านแม่จอก บ้านเค็ม บ้านไผ่ล้อม และบ้านนามน รวม 11 หมู่บ้าน รวมเป็นตำบล เมื่อปี 2540 กำนันคนแรก ชื่อแคว่น วงศ์ภีระ เป็นคนจากลำปาง กำนันคน ที่ 2 ชื่อแคว่นอ้าย บ้านนามน คนที่ 3 ชื่อ กำนันปัญญา จำปาแก้วได้รับพระราชทานนาม ว่า “ ขุนนิคม ศิระเขต” เป็นช่วงการเปลี่ยนแปลงในปี 2475 ซึ่งอำเภอลองก็ได้เปลี่ยน จากอำเภอเมืองลองจังหวัด ลำปาง มาเป็นอำเภอลอง จังหวัดแพร่ ตั้งแต่บัดนี้ กำนันคนที่ 4 คือ แคว่นปั๋น คือ นายอินปั๋น เอ้ยวัน ต่อมาเปลี่ยนนามสกุลเป็นกำนันอินปั๋นศิริสาน สุวรรณ กำนันคนที่ 5 คือกำนันอ้าย สุภาแก้วกำนัน คนที่ 6 คือกำนันเขียน ต่อตัน ช่วงนี้มีหมู่บ้านเพิ่มขึ้นเป็น 17 หมู่บ้านการบริหารงาน ในรูปแบบสภาตำบลประสบปัญหายุ่งยาก งบประมาณไม่เพียงพอที่จะกระจายลงสู่หมู่ที่มีจำนวนมาก จึงคิดแยกเป็น 2 ในรูปแบบสภา ตำบลประสบปัญหายุ่งยาก งบประมาณไม่เพียงพอที่จะกระจายลงสู่หมู่ที่มีจำนวนมาก จึงคิดแยกเป็น 2 ตำบล โดยพิจารณาหารือตกลง แยกออกไป 8 หมู่บ้านเป็น ตำบลบ่อเหล็กลอง ตั้งแต่ บ้านนาตุ้ม 2 หมู่ บ้านทุ่งเจริญ บ้านแม่ลอง บ้านแม่แขม - หนองแดง บ้านค้างตะนะ บ้านต้นม่วง และบ้านแม่รัง ซึ่งการแยกตำบลสำเร็จเมื่อตำบล ได้กำนันคนที่ 7 คือนายสมทรง เป็กกันใจ ปี 2532
ในการบริหารรูปแบบองค์กรท้องถิ่น สภาตำบลหัวทุ่งได้รับการยกฐานะเป็นองค์การบริหารส่วนตำบลหัวทุ่ง เมื่อวันที่ 23 กุมภาพันธ์ พ.ศ. 2540
ปัจจุบัน ตำบลหัวทุ่งแบ่งออกเป็น 9 หมู่บ้าน มีจำนวนประชากรแยกตามหมู่บ้าน ดังนี้
อาชีพหลักทางการเกษตร ได้แก่ ทำนา ทำไร่ ทำสวนส้ม และเลี้ยงสัตว์ อาชีพรองลงมา ได้แก่ รับจ้าง ค้าขาย ก่อสร้าง ทอผ้า รับราชการ
ตำบลหัวทุ่ง
ตำบลหัวทุ่ง อาจหมายถึง
หลี หมิง
รายชื่อเครื่องอิสริยาภรณ์ชิลี
เครื่องอิสริยาภรณ์ชิลี . ประธานาธิบดีชิลี ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
อิสริยาภรณ์แห่งชาติ.
ลีเจียนออฟเมอริต.
ลีเจียนออฟเมอริตแห่งชิลี  สถาปนาขึ้นเมื่อวันที่ 1 มิถุนายน ค.ศ. 1817 โดย เบอร์นาร์โด โอ ฮิกกินส์ ผู้อำนวยการศาลฎีกา ผู้ปลดปล่อยชิลี, เป็นอิสริยาภรณ์สูงสุดภายหลังการประกาศเอกราช เป็นบำเน็จความชอบให้แก่ ทหาร และ พลเรือนที่กระทำคุณความดี. ประมุขแห่งรัฐในฐานะประธานแห่งอิสริยาภรณ์ และ ผู้สถาปนา ภายหลังจากการลาออกของเบอร์นาร์โด โอ ฮิกกินส์ เมื่อ ค.ศ. 1823, ประธานาธิบดี โฆเซ มิเกล อินฟันเต, ได้ยกเลิกอิสริยาภรณ์ เมื่อเดือน มิถุนายน ค.ศ. 1825. มีทั้งหมดสี่ชั้น ได้แก่:
เครื่องอิสริยาภรณ์คุณธรรม.
เครื่องอิสริยาภรณ์กิตติคุณแห่งชิลี  สถาปนาขึ้น เมื่อ ค.ศ. 1906 แทนอิสริยาภรณ์ลีเจียนออฟเมอริต สำหรับบำเน็จความชอบแก่ 'ชาวต่างประเทศที่ได้กระทำคุณประโยชน์แก่สาธารณรัฐชิลี'. โดย "สภาเครื่องอิสริยาภรณ์กิตติคุณแห่งชิลี". ประกอบด้วย ประธานาธิบดี ในฐานะประธานแห่งอิสริยาภรณ์. รัฐมนตรีว่ากระทรวงการต่างประเทศ (ประธานคณะกรรมการสภาอิสริยาภรณ์), เลขานุการกระทรวงการต่างประเทศ, ผู้อำนวยการสำนักนโยบายต่างประเทศ และ ผู้อำนวยการสำนักพิธีการทูต และ ข้อบังคับ (เลขานุการสภาอิสริยาภรณ์). มีทั้งหมดห้าชั้น ได้แก่:
เครื่องอิสริยาภรณ์เบอร์นาร์โด โอ ฮิกกินส์.
เครื่องอิสริยาภรณ์เบอร์นาร์โด โอ ฮิกกินส์  สถาปนาขึ้น เมื่อ ค.ศ. 1956 มีลักษณะเดียวกับ "เครื่องอิสริยาภรณ์กิตติคุณแห่งชิลี" สำหรับบำเน็จความชอบแก่ชาวต่างประเทศที่ได้กระทำคุณประโยชน์ในสาขา 'วิทยาศาตร์เทคโนโลยี, การศึกษา, อุตสาหกรรม, สังคม หรือ พาณิชย์ และ ความร่วมมือทางสิทธิมนุษยชน'. โดย "สภาเครื่องอิสริยาภรณ์เบอร์นาร์โด โอ ฮิกกินส์". ประกอบด้วย ประธานาธิบดี ในฐานะประธานแห่งอิสริยาภรณ์. รัฐมนตรีว่ากระทรวงความสัมพันธ์ประเทศ. เดิมมีเพียงสองชั้น:
ค.ศ. 1967 ได้เพิ่มลำดับอิสริยาภรณ์ มีห้าชั้น ได้แก่:
เครื่องอิสริยาภรณ์ประธานาธิบดี.
เครื่องอิสริยาภรณ์ประธานาธิบดี  มีสามชั้น ได้แก่:
เครื่องอิสริยาภรณ์กิตติคุณแห่งสาธารณรัฐ.
เครื่องอิสริยาภรณ์กิตติคุณแห่งสาธารณรัฐ  สถาปนาขึ้น เมื่อ ค.ศ. 1985, สำหรับบำเน็จความชอบแก่พลเมืองชิลี 'ในกิจการสาธารณะประโยชน์'. คณะกรรมการพิจารณาผู้สมควรได้รับอิสริยาภรณ์กิตติคุณ ประกอบด้วย ประธานาธิบดี ในฐานะประธานแห่งอิสริยาภรณ์ โดยมี รัฐมนตรีว่ากระทรวงมหาดไทย, รัฐมนตรีว่ากระทรวงการต่างประเทศ, รัฐมนตรีว่ากระทรวงกลาโหม, รัฐมนตรีว่ากระทรวงยุติธรรม และ เลขานุการประธานาธิบดี เป็นคณะกรรมการ. มีหกชั้น ได้แก่:
เครื่องอิสริยาภรณ์กิตติคุณทหารเรือ.
เครื่องอิสริยาภรณ์กิตติคุณทหารเรือ  มีสามชั้น ได้แก่:
เครื่องอิสริยาภรณ์กิตติคุณด้านการศึกษา และ วัฒนธรรม.
เครื่องอิสริยาภรณ์กิตติคุณกราเบียล มิสทรอล สำหรับการศึกษา และ วัฒนธรรม  สถาปนาขึ้น เมื่อ ค.ศ. 1977 สำหรับบำเน็จความชอบแก่ 'ผู้ทำคุณประโยชน์ในแวดวงการศึกษา วิชาการ และ ศิลปะวัฒนธรรม' รัฐมนตรีว่ากระทรวงศึกษาธิการ และ รัฐมนตรีว่าการกระทรวงการต่างประเทศ คณะกรรมการพิจารณาอิสริยาภรณ์กิตติคุณ. The order consists of a single class.
อิสริยาภรณ์ความกล้าหาญ.
Decoration of Valour
อิสริยาภรณ์สำหรับการรับราชการ.
อิสริยาภรณ์กางเขนชัยชนะ  มีสองชั้น ได้แก่:
อิสริยาภรณ์เกียรติยศสำหรับการรับราชการ
อิสริยาภรณ์สำหรับการรับราชการ
อิสริยาภรณ์สำหรับการรับราชการ  ประกอบด้วย กองทัพบก , กองทัพเรือ , กองทัพอากาศ  และ ตำรวจทหาร . มีสามชั้น ได้แก่:
อิสริยาภรณ์กิตติคุณสำหรับการรับราชการ.
กางเขนกิตติคุณการบิน
กางเขนกิตติคุณการบิน  มีห้าชั้น ได้แก่:
กางเขน 2 ศตวรรษกองทัพบก
กางเขน 2 ศตวรรษกองทัพบก  สถาปนาอิสริยาภรณ์ ค.ศ. 2010 โดยประธานาธิบดี ซบัสเตียน ปีเญรา ในโอกาสที่ กองทัพบกชิลี สถาปนาครบรอบ 200 ปี (ก่อตั้งขึ้นเมื่อ วันที่ 2 ธันวาคม ค.ศ. 1810). สำหรับบำเน็จความชอบแก่ บุคคล หรือ องค์กรต่างๆ ที่สนับสนุนช่วยเหลือการดำเนินงาน และ กิจกรรมต่างๆของกองทัพบก ผู้บัญชาการทหารบก เป็นประธานคณะกรรมการพิจารณาผู้ที่ได้รับกางเขนกิตติคุณ. มีสองชั้น:
รายนามผู้ที่ได้รับมหากางเขน 2 ศตวรรษกองทัพบก ได้แก่ ประธานาธิบดี ซบัสเตียน ปีเญรา และ พระแม่แห่งคาร์เมน  ณ Metropolitan Cathedral of Santiago. รายนามผู้ที่ได้รับกางเขน 2 ศตวรรษกองทัพบก ได้แก่ ผู้บัญชาการทหารเรือ, พลเรือเอก เอ็ดมุนโด กอนซาเลส, ผู้บัญชาการทหารอากาศ, พลอากาศเอก จอร์จ โรฮาซ อาวิลา, ผู้บัญชาการทหารตำรวจ, พลตำรวจเอก กุซตาโว กอนซาเลส จูเร และ ผู้อำนวยการตำรวจสอบสวนแห่งชาติ, มากอส อันโตนิโอ วาเควซ เมซา.
เหรียญกิตติคุณการทูต